Du får efterløn i hele den måned, du når din folkepensionsalder.
Du skal være opmærksom på, at du ifølge loven ikke kan være medlem af en a-kasse, når du bliver folkepensionist. Du skal ikke selv tænke på at melde dig ud af a-kassen – det sørger vi for at gøre for dig.
Hvis du har optjent skattefri præmie
Du behøver ikke selv gøre noget. Vi vil, inden for 1 til 2 måneder efter du har nået din folkepensionsalder, vurdere, om du har optjent skattefri præmie.
Har du det, opgør og udbetaler vi automatisk præmien til dig. Du får et brev på Mit HK, når udbetalingen sker til din NemKonto. Mangler vi oplysninger fra dig, kontakter vi dig. Det samme gælder, hvis du ikke har fået efterløn, og vi finder ud af, at det bedre kan betale sig for dig at få dit efterlønsbidrag tilbagebetalt.
Læs mere om skattefri præmie.